A készülék és a tesztcsík testen kívüli (in vitro) mérések elvégzésére, pillanatnyi vércukorérték meghatározására fejlesztett és gyártott eszköz, amely LCD kijelzővel rendelkezik. Az eszköz alkalmas háziorvosi/laboratóriumi informatikai rendszerekhez csatlakozni, amely közvetlen EESZT adatkommunikációt tesz lehetővé.

Az eszköz az utolsó 720 adatot (vércukorérték, inzulin- vagy szénhidrátbevitel időpontja) a rögzítés dátumával és időpontjával együtt automatikusan eltárolja, valamint lehetőség van az étkezés, illetve inzulinbeadás időpontjának rögzítésére is. Csipogó hanggal jelzi a használat fontos eseményeit (a gombok lenyomását, a hibaüzeneteket és a mérési folyamat lépéseit).

A vérfelszívás a tesztcsík teljes végén lehetséges. Az eszköz további funkciókkal rendelkezik, mint például a hipoglikémia után ismételt mérésre történő figyelmeztetés, kezelési célérték szerinti színes LED visszajelzés, az inzulinadás időpontjának rögzítése, étkezés utáni vércukormérés időpontjának beállítása, önellenőrzési rendszer.